## Uredba o unutarnjem ustrojstvu Ministarstva prosvjete i športa

### NN 70/2001 (3.8.2001.), Uredba o unutarnjem ustrojstvu Ministarstva prosvjete i športa

# VLADA REPUBLIKE HRVATSKE

if !supportEmptyParas endif

1195

Na temelju članka 60. stavaka 1. i 2.
Zakona o sustavu držav­ne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu Ministarstva prosvjete i Športa

Članak 1.

Ovom uredbom utvrđuje se unutarnje
ustrojstvo Ministarstva prosvjete i športa (u daljnjem tekstu: Ministarstvo),
nazivi i ustrojstvo upravnih organizacija u sastavu Ministarstva i unutarnjih
ustrojstvenih jedinica, poslovi koji se u njima obavljaju, način upravljanja,
te okvirni broj službenika i namještenika Ministarstva.

I. UNUTARNJE USTROJSTVO

Članak 2.

Za obavljanje poslova iz djelokruga
Ministarstva ustrojavaju se sljedeće upravne organizacije u sastavu
Ministarstva i unutarnje ustrojstvene jedinice:

1. Kabinet ministra

2. Tajništvo Ministarstva

3. Uprava za školstvo

4. Uprava za međunarodnu prosvjetnu
suradnju

5. Uprava za pravne i inspekcijske poslove

6. Uprava za financije

7. Zavod za unapređivanje školstva

8. Odjel za šport i tehničku kulturu.

II. DJELOKRUG I USTROJSTVO UPRAVNIH
ORGANIZACIJA U SASTAVU MINISTARSTVA
I UNUTARNJIH USTROJSTVENIH JEDINICA

1. Kabinet
ministra

Članak 3.

U Kabinetu ministra obavljaju se
administrativni, protokolarni, koordinacijski, korespondencijski poslovi,
poslovi u svezi s obavješćivanjem javnosti i odnosima sa sredstvima javnog
priopćavanja, poslovi vezani uz Hrvatski sabor, Vladu i tijela državne uprave,
te pravne osobe koje imaju javne ovlasti iz djelokruga Ministarstva, poslovi u
vezi s evidencijom i pohranom povjerljive pošte, te drugi stručni i
administrativni poslovi u vezi s ostvarivanjem programa rada i djelovanja
ministra i njegova zamjenika, poslovi u vezi s praćenjem rada Vlade Republike
Hrvatske i Hrvatskog sabora, te koordiniranjem suradnje Ministarstva s državnim
tijelima Republike Hrvatske.

Uz Kabinet ministra ustrojava se radno
mjesto unutarnjeg nadzora za posebne službene potrebe.

2. TajniŠtvo
Ministarstva

Članak 4.

U Tajništvu Ministarstva koordiniraju se
poslovi vezani uz ostvarivanje plana i programa rada Ministarstva, izrađuje se
pri­jedlog godišnjeg plana rada Ministarstva i ujedinjavanje izvješća o radu
unutarnjih ustrojstvenih jedinica Ministarstva, obavljaju se poslovi
usklađivanja rada upravnih organizacija u sastavu Ministarstva i unutarnjih
ustrojstvenih jedinica, poslovi u vezi sa stručnim osposobljavanjem i usavršavanjem
službenika i na­mještenika Ministarstva u tijeku službe, nadziranje njihova
rada, te poduzimanje mjera za osiguranje učinkovitosti u radu, kao i poslovi
informatizacije Ministarstva.

U Tajništvu se obavljaju opći, personalni
i računovodstveni poslovi, skrbi se o urednom i pravilnom korištenju imovine i
sredstava za rad, kao i o opremanju prostora Ministarstva, o voznom parku i
korištenju vozila, o načinu održavanja sredstava i opreme, organizira se
prijevoz du‚nosnika i službenika, obavljaju se poslovi prijevoda, prijepisa i
umnožavanja, pisarnice, otpreme i pismohrane, ekonomata, telefonista, vratara,
te poslovi održavanje prostora, opreme i čistoće, kao i drugi poslovi koje
odredi ministar.

U Tajništvu se ustrojava:

2.1. Odjel za kadrovske, opće i tehničke
poslove

2.2. Odjel za računovodstvene poslove.

2.1. Odjel za kadrovske, opće i tehničke
poslove

Članak 5.

Odjel za kadrovske, opće i tehničke
poslove obavlja poslove u vezi sa zapošljavanjem službenika i namještenika,
vodi osobne očevidnike za dužnosnike, službenike i namještenike Ministarstva,
priprema rješenja o prijemu, postavljenju u zvanja, imenovanju na položaje i
ostalom u vezi s pravima i obvezama službenika i namještenika Ministarstva,
prijemom nastavnika za rad u hrvatskim dopunskim školama u inozemstvu,
zaključivanjem ugovora u vezi s nabavom i održavanjem sredstava i opreme te
zakupom poslovnog prostora, sudjeluje u donošenju i realizaciji plana i
stručnog usavršavanja, vodi brigu o održavanju i opremanju Ministarstva,
izrađuje očitovanja u sudskim sporovima iz djelokruga Odjela, obavlja poslove
pisarnice, obavlja poslove oko civilnih i obrambenih priprema i tehničke
poslove oko plana pripravnosti i popratnih akata.

Odjel
obavlja poslove informatizacije Ministarstva, te obavlja pomoćne i tehničke
poslove, brine se o održavanju voznog parka Ministarstva, kao i o održavanju
zgrade Ministarstva, brine se o urednom i pravilnom korištenju imovine i
sredstava za rad.

Odjel
obavlja administrativne i stručne poslove za potrebe tajnika Ministarstva iz
domene personalnih i općih poslova, te izrađuje prijedloge godišnjeg plana rada
Ministarstva i ujedinjavanje izvješća o radu unutarnjih ustrojstvenih jedinica
Ministarstva, poslove prikupljanja, obrade i distribucije podataka iz
djelokruga Ministarstva, poslove lekture i prijevoda, te koordinira poslove u
vezi s informatizacijom Ministarstva.

U
Odjelu se ustrojavaju

2.1.1.
Odsjek za kadrovske i opće poslove

2.1.2.
Odsjek za informatizaciju i tehničke poslove.

2.1.1. Odsjek za kadrovske i opće poslove

Članak 6.

Odsjek za kadrovske i opće poslove obavlja
poslove u vezi sa zapošljavanjem službenika i namještenika, vodi osobne očevid­nike
za dužnosnike, službenike i namještenike Ministarstva, priprema rješenja o
prijemu, postavljenju u zvanja, imenovanju na položaje i ostalom u vezi s
pravima i obvezama službenika i namještenika Ministarstva, prijemom nastavnika
za rad u hrvatskim dopunskim školama u inozemstvu, zdravstvenim osiguranjem
stipendista hrvatskih nacionalnih manjina iz inozemstva, zaključivanjem ugovora
u vezi s nabavom i održavanjem sredstava i opreme te zakupom poslovnog
prostora, sudjeluje u donošenju i realizaciji plana i stručnog usavršavanja,
vodi brigu o održavanju i opremanju Ministarstva, izrađuje očitovanja u sudskim
sporovima iz djelokruga Odjela, obavlja poslove pisarnice, obavlja poslove oko
civilnih i obrambenih priprema i tehničke poslove oko plana pripravnosti i
popratnih akata.

2.1.2. Odsjek za informatizaciju i
tehničke poslove

Članak 7.

Odsjek za informatizaciju i tehničke poslove
osigurava sistemske funkcije informatičke infrastrukture i informatizacije
poslovnih funkcija Ministarstva, te osnovnih i srednjih škola. Pruža
informacijsko-stručnu pomoć ostalim upravama i odjelima.

Odsjek obavlja pomoćne i tehničke poslove,
koji se odnose na održavanje opreme objekata i sredstava, vođenje evidencije o
nabavi i preraspodjeli materijala, sitnog inventara i kapitalne imovine,
poslove službenog prijevoza, brine se o održavanju voznog parka Ministarstva,
upravlja voznim parkom i obavlja druge poslove iz svog djelokruga.

2.2. Odjel za računovodstvene poslove

Članak 8.

Odjel za računovodstvene poslove obavlja
stručne poslove koji se odnose na Ministarstvo: praćenje tekuće likvidnosti i
dospijeća plaćanja obveza, formalnu, računsku i općenitu kontrolu računa,
evidentiranje u knjigu ulaznih računa, pisanje virmanskih naloga, obrazaca,
rekapitulacije i dr., obračun dnevnica za službena putovanja u zemlji i
inozemstvu, isplatu troškova prijevoza na posao i s posla, isplatu za izvršenje
nabavki i usluga koje se isplaćuju u gotovini, izradu analitičkoga računskog
plana i temeljnih financijskih izvještaja, pregled glavnih knjiga i pomoćnih
knjiga, praćenje obveza i potraživanja, usklađivanje stanja glavne knjige s
pomoćnim knjigama, usklađivanje inventure s knjigovodstvenim stanjem,
kontiranje i knjiženje prispjelih dokumenata, vođenje knjige kapitalne imovine,
usklađivanje stanja sredstava i njihovih izvora iskazanih u knjigovodstvu sa
stvarnim stanjem utvrđenim popisom, vođenje pomoćne knjige sitnog inventara i
knjige nabavke, vođenje materijalnog knjigovodstva, obračun plaća, te pripremu
i obradu potrebne dokumentacije za obračun plaća i bolovanje, isplatu
jubilarnih nagrada, pomoć u slučaju smrti i ostalih davanja prema kolektivnom
ugovoru, obračun plaća za dužnosnike, službenike, namještenike i vježbenike,
izdavanje raznih uvjerenja o iznosu neto plaće, izradu prijedloga osiguravanja
sredstava u državnom proračunu, izradu financijskih planova, analiziranje
financijskih planova, periodičnih obračuna i završnih računa, evidenciju
financijskih promjena u Glavnoj knjizi I, Glavnoj knjizi II i pomoćnim knjigama
za osnovna sredstva, sitni inventar, nabavu, ulazne i izlazne račune i drugo,
izradu mjesečnih, tromjesečnih i godišnjih financijskih izvješća, te izradu
analitičko-planskih i financijskih pokazatelja.

3. Uprava za
Školstvo

Članak 9.

Uprava za školstvo prati stanje u
predškolskom odgoju, osnovnom i srednjem školstvu, školovanju djece i mladeži s
teškoćama u razvoju, izobrazbi odraslih, brine se o izvršavanju zakona i drugih
propisa u sklopu svoga djelokruga, priprema i izrađuje izvještaje, elaborate,
analitičke i stručne podloge za izradu nacrta prijedloga zakona i drugih
propisa, obavlja radnje u vezi s odobrenjem početka rada školskih ustanova, prati,
planira i nadzire ostvarivanje programa školovanja nacionalnih manjina, prati
programe i projekte za povećanje sigurnosti u školama, radi na prevenciji
ovisnosti kao i darovitim učenicima, vodi postupak odobravanja udžbenika, prati
rad i djelovanje županijskih ureda i tijela jedinica lokalne i područne
(regionalne) samouprave nadležnih za poslove školstva, predlaže kriterije i
mjerila za upis učenika, te obavlja poslove dodjele nagrade “Ivan Filipović”,
priprema i daje mišljenja o upitima i podnescima, te rješava u neupravnom
postupku, obavlja stručne poslove u postupku rješavanja o žalbama s područja
školstva, izrađuje prijedloge rješenja, obavlja upravne i stručne poslove u
vezi s odobravanjem i nakladom udžbenika, priručnika, časopisa i drugih izvora
znanja u skladu sa zakonom i drugim propisima, izrađuje prijedloge normativa i
standarda nastavnih sredstava i opreme, priprema stručne podloge za izradu
nacrta prijedloga zakona i drugih propisa iz svoga djelokruga, obavlja stručne
poslove o žalbama na akte iz ovog područja, izrađuje stručne podloge,
organizira i vodi informacijsko-dokumentacijske poslove za područje školstva,
uspostavlja bazu podataka, te osigurava sistemske funkcije informatičke
infrastrukture i informatizaciju poslovnih funkcija. Priprema prijedloge i
predlaže utvrđivanje dokumentacijskih standarda u djelatnosti školstva, obavlja
druge poslove iz svog djelokruga, kao i druge poslove koje odredi ministar.

U
Upravi za školstvo ustrojavaju se:

3.1.
Odjel za predškolski odgoj i osnovno školstvo

3.2.
Odjel za opće programe i srednje školstvo

3.3.
Odjel za udžbenike i informacijsko-dokumentacijske poslove.

3.1. Odjel za predškolski odgoj i osnovno
školstvo

Članak 10.

Odjel za predškolski odgoj i osnovno
školstvo prati stanje u predškolskom odgoju i osnovnom školstvu, u redovitom
školovanju, osnovnom školovanju djece s teškoćama u razvoju i izobrazbi
odraslih, brine se o izvršavanju zakona i drugih propisa u ovim područjima,
izrađuje stručne podloge za nacrte prijedloga zakona i drugih propisa u sklopu
svoga djelokruga, izrađuje stručna mišljenja u vezi s osnivanjem i početkom
rada vrtića i škola i s izvođenjem njihovih programa, prati rad i djelovanje
županijskih ureda i tijela jedinica lokalne i područne (regionalne) samouprave
nadležnih za predškolski odgoj i osnovno školstvo, vodi propisane očevidnike,
te obavlja poslove dodjele nagrada.

Odjel rješava u neupravnom postupku,
obavlja stručne poslove u postupku rješavanja o žalbama iz djelokruga odjela,
izrađuje prijedloge rješenja i obavlja druge poslove iz svog djelokruga.

3.2. Odjel za opće programe i srednje
školstvo

Članak 11.

Odjel za opće programe i srednje školstvo
prati stanje u srednjem školstvu, školovanju mladeži s teškoćama u razvoju i
izobrazbi odraslih, prati programe i projekte za povećanje sigurnosti u
školama, prevenciju ovisnosti i rad s darovitim učenicima, brine se o
izvršavanju zakona i drugih propisa na ovim područjima, daje stručne podloge za
izradu nacrta prijedloga zakona i drugih propisa, obavlja radnje u postupku
rješavanja u vezi s osnivanjem i početkom rada srednjih škola i izvođenjem
srednjoškolskih programa, izrađuje stručne podloge, prati rad i djelovanje
županijskih ureda i tijela jedinica lokalne i područne (regionalne) samouprave
nadležnih za poslove srednjega školstva, vodi propisane oče­vidnike, brine se o
upisnoj politici, predlaže kriterije i mjerila za upis učenika, te obavlja
poslove dodjele nagrada.

Odjel
rješava u neupravnom postupku, obavlja stručne poslove u postupku rješavanja o
žalbama u predmetima s područja srednjega školstva, izrađuje prijedloge
rješenja i obavlja druge poslove iz svog djelokruga.

U
Odjelu za opće programe i srednje školstvo ustrojavaju se:

3.2.1.
Odsjek za opće školstvo i gimnazije

3.2.2.
Odsjek za strukovno školstvo.

3.2.1. Odsjek za opće školstvo i gimnazije

Članak 12.

Odsjek za opće školstvo i gimnazije prati
stanje u gimnazijama, školovanje djece i mlade‚ i s teškoćama u razvoju,
izobrazbu odraslih, prati programe i projekte za povećanje sigurnosti u
školama, prevenciju ovisnosti i rada s darovitim učenicima, brine se o
izvršavanju zakona i drugih propisa u sklopu svoga djelokruga, priprema i
izrađuje izvještaje, elaborate, analitičke i stručne podloge za izradu nacrta
prijedloga zakona i drugih propisa, obavlja radnje u vezi s odobrenjem početka
rada školskih ustanova, prati, planira i nadzire ostvarivanje programa
školovanja nacionalnih manjina, prati rad i djelovanje županijskih ureda i
tijela jedinica lokalne i područne (regionalne) samouprave nadle‚nih za poslove
školstva, predlaže kriterije i mjerila za upis učenika, te obavlja poslove oko
dodjele nagrade “Ivan Filipović”, priprema i daje miš­ljenja o upitima i
podnescima, te rješava u neupravnom postupku, obavlja stručne poslove u
postupku rješavanja o žalbama s pod­ručja općeg školstva, izrađuje prijedloge
rješenja, priprema struč­ne podloge za izradu nacrta prijedloga zakona i drugih
propisa iz svoga djelokruga, obavlja stručne poslove o žalbama na akte iz ovog
područja, te druge poslove iz djelokruga rada Odsjeka.

3.2.2. Odsjek za strukovno školstvo

Članak 13.

Odsjek za strukovno školstvo prati stanje
u srednjem strukovnom školstvu, školovanje djece i mlade‚ i s teškoćama u
razvoju, izobrazbu odraslih, brine se o izvršavanju zakona i drugih propisa u
sklopu svoga djelokruga, priprema i izrađuje izvještaje, elaborate, analitičke
i stručne podloge za izradu nacrta prijedloga zakona i drugih propisa, obavlja
radnje u vezi s odobrenjem početka rada školskih ustanova, prati, planira i
nadzire ostvarivanje programa školovanja nacionalnih manjina, prati rad i
djelovanje županijskih ureda i tijela jedinica lokalne i područne (regionalne)
samouprave nadležnih za poslove školstva, predlaže kriterije i mjerila za upis
učenika, priprema i daje mišljenja o upitima i podnescima, te rješava u
neupravnom postupku, obavlja stručne poslove u postupku rješavanja o žalbama s
područja strukovnog školstva, izrađuje prijedloge rješenja, priprema stručne
podloge za izradu nacrta prijedloga zakona i drugih propisa iz svoga
djelokruga, obavlja stručne poslove o žalbama na akte iz ovog područja, te
druge poslove iz djelokruga rada Odsjeka.

3.3. Odjel za udžbenike i
informacijsko-dokumentacijske poslove

Članak 14.

Odjel za ud‚benike i informacijske i
dokumentacijske poslove obavlja upravne i stručne poslove u vezi s odobravanjem
i nakladom udžbenika, priručnika, časopisa i drugih izvora znanja u skladu sa
zakonom i drugim propisima, izrađuje prijedloge normativa i standarda nastavnih
sredstava i opreme, priprema stručne podloge za izradu nacrta prijedloga zakona
i drugih propisa iz svoga djelokruga, obavlja stručne poslove o žalbama na akte
iz ovog područja, izrađuje stručne podloge, organizira i vodi
informacijsko-dokumentacijske poslove za područje školstva, uspostavlja bazu
podataka, te osigurava sistemske funkcije informatičke infrastrukture i
informatizaciju poslovnih funkcija. Priprema prijedloge i predlaže utvrđivanje
dokumentacijskih standarda u djelatnosti školstva, te obavlja druge poslove iz
svoga djelokruga.

4. Uprava za
meĐunarodnu prosvjetnu suradnju

Članak
15.

Uprava
za međunarodnu prosvjetnu suradnju predlaže, organizira i provodi obrazovanje
djece hrvatskih građana u inozemstvu, koordinira rad školskih odbora i
koordinatora-učitelja, sura­đuje s prosvjetnim vlastima zemalja prijema,
planira, ostvaruje i nadzire ostvarivanje kulturno-prosvjetne suradnje s
inozemstvom, hrvatskim iseljenicima, hrvatskim manjinama i udrugama, pred­laže
i ostvaruje politiku međunarodne prosvjetne suradnje, izra­đuje međunarodne
sporazume, programe i protokole, predlaže, planira, koordinira i nadzire
aktivnosti vezane uz ostvarivanje njegovanja manjinskih prava, obavlja poslove
koji se odnose na prilagodbu propisima Europske unije, obavlja i koordinira
poslove prihvata tehničke pomoći CARDS programa, surađuje s hrvatskim
prosvjetnim udrugama u inozemstvu i međunarodnim prosvjetnim organizacijama
(UNICEF, UNESCO, Vijeće Evrope, itd.), obavlja poslove postupka priznavanja
istovrijednosti inozemnih školskih svjedodžbi i diploma, skrbi se o osiguranju
i namjenskom trošenju sredstava namijenjenih ostvarivanju zadataka hrvatske
dopunske nastave, kulturno-prosvjetne suradnje s iseljenicima, hrvatskim
manjinama u inozemstvu i njihovim udrugama, te međunarodne prosvjetne suradnje,
kao i druge poslove po nalogu ministra.

U
Upravi za međunarodnu prosvjetnu suradnju ustrojavaju se:

4.1.
Odjel za međunarodnu suradnju i školovanje u inozemstvu

4.2.
Odjel za priznavanje istovrijednosti stranih svjedodžbi.

4.1. Odjel za međunarodnu suradnju i
školovanje u inozemstvu

Članak 16.

Odjel za međunarodnu suradnju i školovanje
u inozemstvu organizira i provodi obrazovanje djece hrvatskih građana u
inozemstvu, koordinira rad školskih odbora i koordinatora - učitelja, surađuje
s prosvjetnim vlastima zemalja prijema, planira, ostvaruje i nadzire ostvarivanje
kulturno-prosvjetne suradnje s inozem­s­tvom, hrvatskim iseljenicima, hrvatskim
manjinama i udrugama, obavlja poslove koji se odnose na prilagodbu propisima
Europske unije, ostvaruje politiku međunarodne prosvjetne suradnje, izra­đuje
prijedloge programa i protokola, surađuje s hrvat­skim prosvjetnim udrugama u
inozemstvu i međunarodnim prosvjetnim organizacijama (UNICEF, UNESCO, Vijeće
Europe, itd.), obavlja i koordinira poslove prihvata tehničke pomoći CARDS
programa, skrbi se o osiguranju i trošenju sredstava namijenjenih ostvarivanju
zadataka hrvatske dopunske nastave, kulturno-prosvjetne suradnje s
iseljenicima, hrvatskim manjinama u inozemstvu i njihovim udrugama.

4.2. Odjel za priznavanje istovrijednosti
stranih svjedodžbi

Članak 17.

Odjel za priznavanje istovrijednosti
stranih svjedodžbi vodi postupak i izrađuje nacrte rješenja o priznavanju
istovrijednosti i potpune istovrijednosti stranih školskih svjedodžbi u skladu
sa zakonom, analizira ovu problematiku i predlaže potrebna poboljšanja, surađuje
s Ministarstvom vanjskih poslova i drugim dr‚avnim tijelima, te obavlja druge
poslove iz svoga djelokruga.

5. Uprava za pravne i inspekcijske poslove

Članak 18.

Uprava za pravne i inspekcijske poslove
priprema i izrađuje nacrte prijedloga zakona i drugih propisa iz djelokruga
Ministarstva, prati primjenu i izvršavanje zakona i drugih propisa u području
školstva, športa i tehničke kulture, priprema nacrte međudržavnih ugovora s
područja školstva, športa i tehničke kulture, priprema i izrađuje upute, pravna
stajališta, objašnjenja i mišljenja u vezi s provođenjem zakona i drugih
propisa iz djelokruga Ministarstva, rješava u upravnom postupku, pruža pravnu
pomoć i surađuje sa županijskim uredima, tijelima jedinica lokalne samouprave i
uprave, drugim državnim tijelima i ustanovama, nadzire zakonitost rada i vodi
inspekcijski nadzor u školskim ustanovama i drugim pravnim osobama, te obavlja
ostale upravno-pravne poslove u sklopu djelokruga Ministarstva, kao i druge
poslove po nalogu ministra.

U
Upravi se ustrojavaju:

5.1.
Odjel za pravne poslove,

5.2.
Odjel prosvjetne inspekcije.

5.1. Odjel za pravne poslove

Članak 19.

Odjel za pravne poslove izrađuje nacrte
prijedloga zakona i drugih propisa u području školstva, športa i tehničke
kulture, daje pravna mišljenja i objašnjenja u vezi s primjenom i provedbom
zakona i drugih propisa, prati i predlaže izmjene propisa, priprema izradu
nacrta prijedloga međudržavnih ugovora s područja školstva, športa i tehničke
kulture, koordinira i vodi upravni postupak i upravni nadzor iz djelokruga
Ministarstva, prati primjenu i osigurava izvršenje zakona i drugih propisa iz
nadležnosti Ministarstva.

5.2. Odjel
prosvjetne inspekcije

Članak 20.

U Odjelu prosvjetne inspekcije se
obavljaju inspekcijski poslovi u skladu sa zakonom, obavlja se inspekcijski
nadzor i rješava o mjerama za otklanjanje nedostataka i nepravilnosti u
primjeni zakona.

U Odjelu se izrađuju analitička izvješća i
predlažu mjere za otklanjanje uočenih nepravilnosti i unapređivanje stanja.

Za obavljanje poslova prosvjetne
inspekcije na području županija, u Odjelu prosvjetne inspekcije ustrojavaju se:

5.2.1. Odsjek prosvjetne inspekcije u
Zagrebu, za obavljanje poslova prosvjetne inspekcije na području Grada Zagreba,
te Zagrebačke, Krapinsko-zagorske, Karlovačke, Sisačko-mosla­vačke,
Varaždinske, Koprivničko-križevačke, Bjelovarsko-bilogorske i Međimurske
županije.

Odsjek prosvjetne inspekcije - Zagreb ima
samostalnog izvršitelja u Karlovcu, samostalnog izvršitelja u Sisku i dva
samostalna izvršitelja u Varaždinu.

5.2.2. Odsjek prosvjetne inspekcije -
Područna jedinica Osi­jek, za obavljanje poslova prosvjetne inspekcije na
području Osječko-baranjske, Vukovarsko-srijemske, Brodsko-posavske,
Požeško-slavonske i Virovitičko-podravske županije.

5.2.3. Odsjek prosvjetne inspekcije -
Područna jedinica Ri­jeka, za obavljanje poslova prosvjetne inspekcije na
području Primorsko-goranske, Istarske i Ličko-senjske županije.

Odsjek u Područnoj jedinici Rijeka ima
samostalnog izvr­šitelja u Puli i samostalnog izvršitelja u Čabru.

5.2.4. Odsjek prosvjetne inspekcije -
Područna jedinica Split, za obavljanje poslova prosvjetne inspekcije na
području Splitsko-dalmatinske, Dubrovačko-neretvanske, Zadarske i
Šibensko-kninske županije.

Odsjek u Područnoj jedinici Split ima
samostalnog izvršitelja u Pločama, samostalnog izvršitelja u Dubrovniku i tri
samostalna izvršitelja u Zadru.

Odsjeci po nalogu ministra obavljaju
poslove i na drugim područjima.

6. Uprava za
financije

Članak 21.

Uprava za financije planira i osigurava
financijska sredstva za plaće, materijalne izdatke, kapitalne izdatke i posebne
programe, te koordinira rad županijskih ureda i školskih ustanova u pripremanju
i ostvarivanju utvrđenih planova i programa za financiranje školstva, te
obavlja druge poslove po nalogu ministra.

Uprava izrađuje nacrte prijedloga
proračuna, te periodična izvješća o njegovu ostvarivanju, kao i analitičke
studije s financijskim projekcijama u vezi s prijedlozima zakona, standarda i
drugih promjena vezanih uz djelatnost školstva, športa i tehničke kulture.

U sklopu Uprave ustrojavaju se:

6.1. Odjel za tekuće izdatke i opće
poslove

6.2. Odjel za kapitalna ulaganja i
zajedničke programe.

6.1. Odjel za tekuće izdatke i opće
poslove

Članak 22.

Odjel za tekuće izdatke i opće poslove
koordinira, prati i usklađuje evidencije zaposlenih u školskim ustanovama,
obračun plaća, naknada i materijalnih izdataka, planira, izrađuje kriterije i
financijski prati utrošak sredstava za tekuće izdatke u školama i za subvencije
učenika u učeničkim domovima, prikuplja i ujedinjava izdatke za izradu
projekcije potrebnih proračunskih sredstava za financiranje programa važnih za
djelatnost prosvjete koji se ostvaruju u sklopu Ministarstva. Definira
informacijski sustav za potrebe Uprave i osigurava njegovu provedbu, osigurava
uvjete za prikupljanje i obradu podataka važnih za rad Uprave, organizira
programerske i operaterske poslove, te osigurava potrebne informacije i analize
iz svoga djelokruga rada.

U Odjelu se obavljaju poslovi pisarnice,
prijepisa, telefonista, dostave i održavanja čistoće poslovnih prostorija za
potrebe Uprave za financije.

U Odjelu se ustrojavaju:

6.1.1. Odsjek za tekuće izdatke, pravne i
opće poslove

6.1.2. Odsjek za bilanciranje, materijalne
troškove i ostale tekuće poslove.

6.1.1. Odsjek za tekuće izdatke, pravne i
opće poslove

Članak
23.

Odsjek
za tekuće izdatke, pravne i opće poslove prati provedbu propisa i zaključenih
pravnih poslova iz djelokruga Uprave, usklađuje evidenciju zaposlenih u
školama, obračun potrebnih sredstava za plaće i naknade materijalnih izdataka,
odobrava sredstva školama za isplatu plaća i naknada preko jedinstvenog računa
Državne riznice, usklađuje i kontrolira obračun ispaćenih sredstava prema
važećim propisima i kolektivnim ugovorima, priprema analize o visini plaća,
proračun potrebnih sredstava po vrstama pri zaključivanju i primjeni
kolektivnih ugovora, rješava zahtjeve škola po sudskim presudama i ovrhama,
vrši projekciju potrebnih sredstava za plaće koje treba osigurati svake godine
u državnom proračunu i održavanje softvera za potrebe Uprave, a obavlja i druge
odgovarajuće poslove u svezi s funkcioniranjem privatnih škola, te poslove
pisarnice, prijepisa, dostave, telefonista i čišćenja poslovnih prostorija.

6.1.2. Odsjek za bilanciranje, materijalne
troškove i ostale tekuće poslove

Članak 24.

Odsjek za bilanciranje, materijalne
troškove i ostale tekuće poslove izrađuje kriterije i mjerila za financiranje
materijalnih troškova i ostalih tekućih izdataka ustanova predškolskog odgoja,
osnovnih i srednjih škola, a poglavito za povećane izdatke za djecu s teškoćama
u razvoju i djecu pripadnike nacionalnih zajednica ili manjina, prati i
analizira utrošak sredstava po vrstama, izrađuje projekcije o visini potrebnih
sredstava za izradu državnog proračuna, analizira primjenu mjerila i kriterija
za financiranje i izrađuje podloge i prijedloge za decentralizirane programe i
sredstva, te osigurava realizaciju minimalnog i financijskog standarda,
izrađuje podloge za bilanciranje i realizaciju sredstava u fondu poravnanja za
programe osnovnih i srednjih škola, obavlja sve potrebne knjigovodstvene
evidencije o plaćenim izdacima po školama i drugim pravnim osobama koje su
izvršene pureko Uprave za financije ili jedinstvenog računa Državne riznice,
izrađuje financijska i konsolidirana izvješća, te prati izvršavanje državnog
proračuna po glavama i pozicijama.

6.2. Odjel za kapitalna ulaganja i zajedničke
programe

Članak 25.

Odjel za kapitalna ulaganja i zajedničke
programe izrađuje i prati normative za građenje školskih objekata i daje
suglasnost na projektno-tehničku dokumentaciju, planira i izrađuje programe za
financiranje i sufinanciranje kapitalnih izdataka i posebnih programa, prati
izgradnju, rekonstrukciju, adaptaciju i opremanje škola, prikuplja i ujedinjuje
podatke za izradu projekcije proračunskih sredstava, te predlaže odgovarajuća
programska rješenja, izrađuje kriterije za financiranje, te priprema podloge za
bilanciranje i realizaciju sredstava u fondu poravnanja za kapitalna ulaganja u
školstvu.

7. Zavod za
unapreĐivanje Školstva

Članak
26.

Zavod
za unapređivanje školstva obavlja stručne poslove praćenja, nadziranja,
unapređivanja i razvoja školskog sustava iz djelokruga Ministarstva.

Zavod
izrađuje prijedloge nastavnih planova i programa, prati, analizira i ocjenjuje
njihovo ostvarivanje, te predlaže poboljšanja, prati i nadzire izvođenje
nastave i drugih oblika odgojnog rada i stjecanja naobrazbe, koordinira poslove
u vezi s učeničkim natjecanjima, pruža stručnu instruktivno-pedagošku pomoć,
sudjeluje u organizaciji i provedbi uvođenja vježbenika u nastavni rad, obavlja
i koordinira poslove u vezi sa stručnim usavršavanjem i polaganjem stručnih
ispita odgojitelja, učitelja, nastavnika i stručnih suradnika, provodi
stručno-pedagoški nadzor u skladu sa zakonom, organizira i provodi stručna i
razvojna pedagoška istraživanja, izrađuje nacrte prijedloga stručno-pedagoških
normativa nastavnih sredstava i opreme, prati i nadzire stručnu uporabu
udžbenika, prati rad i pruža instruktivno-pedagošku pomoć u školovanju djece i
mladeži s teškoćama u razvoju, te obavlja i druge stručne poslove u
unapređivanju i razvoju školskog sustava.

U
Zavodu za unapređivanje školstva ustrojavaju se sljedeći odjeli:

7.1.
Odjel za istraživanje, razvoj i izdavačku djelatnost

7.2.
Odjel za opće i posebne programe

7.3.
Odjel za predškolske, osnovnoškolske i gimnazijske programe

7.4.
Odjel za strukovno i umjetničko školstvo.

7.1. Odjel za istraživanje, razvoj i
izdavačku djelatnost

Članak
27.

Odjel
vodi stalna i povremena istraživanja Ministarstva prosvjete i športa i
istraživanja u suradnji s domaćim i međunarodnim institucijama, vrši
eksperimentalnu provjeru i valorizaciju nastavnih programa i udžbenika, obavlja
poslove općeg razvoja i usavr­šavanja ravnatelja i stručnih suradnika, kao i
poslove stručnog usavršavanja, uvida i nadzora nastavnih programa i udžbenika
koji su vezani uz istraživanje, projekte te eksperimentalnu provjeru i
valorizaciju, surađuje sa školama i županijskim uredima u vezi sa svojom
nadležnosti, obavještava, priprema stručna mišljenja i rješava predmete iz svog
djelokruga rada.

7.2. Odjel za opće i posebne programe

Članak
28.

Odjel
ustrojava i koordinira stažiranje i stručne ispite prosvjetnih djelatnika, vodi
poslove oko napredovanja prosvjetnih djelatnika, ustrojava poslove vezane uz
stručno usavršavanje prosvjetnih djelatnika i djelatnika Zavoda, obavlja
poslove u vezi s odgojem i obrazovanjem djece s teškoćama u razvoju, priprema
posebne programe i programe nacionalnih manjina, te obavlja poslove vezane uz
udžbenike nacionalnih manjina, skrbi se za organizaciju susreta i natjecanja
učenika, surađuje s dječjim vrtićima i školama iz svoga djelokruga, obavještava,
priprema stručna mišljenja i rješava neupravne predmete iz svog djelokruga
rada.

7.3. Odjel za predškolske, osnovnoškolske
i gimnazijske programe

Članak 29.

Odjel obavlja poslove vezane uz
utvrđivanje nastavnih planova i programa, udžbenike i nastavnu opremu iz svog
djelokruga rada, ostvaruje poslove vezane uz praćenje i polaganje stručnih
ispita, rješava zahtjeve za napredovanje, obavlja poslove stručnog
usavršavanja, uvide i nadzor iz područja predškolskog odgoja, osnovnih škola i
gimnazija, surađuje s dječjim vrtićima, školama i županijskim uredima u vezi sa
svojom nadležnosti, obavještava, priprema stručna mišljenja i rješava predmete
iz svog djelokruga rada.

Za obavljanje poslova stručno-pedagoškog
nadzora, praćenja, vrednovanja i inoviranja nastavnih planova i programa,
unapre­đivanja stručno-pedagoškog rada stručnog usavršavanja na području
županija, u Odjelu za predškolske, osnovnoškolske i gimnazijske programe
ustrojavaju se:

7.3.1. Odsjek stručno-pedagoškog nadzora u
Zagrebu, radi obavljanja poslova iz djelokruga odsjeka na području Grada
Zagreba, te Zagrebačke, Krapinsko-zagorske, Karlovačke i Sisačko-moslavačke
županije. Odsjek po potrebi može obavljati poslove i na drugim područjima.

Odsjek u Zagrebu ima četiri samostalna
izvršitelja u Varaždinu.

7.3.2. Odsjek stručno-pedagoškog nadzora -
Područna jedinica Osijek, radi obavljanja poslova iz djelokruga odsjeka na
području Osječko-baranjske, Vukovarsko-srijemske, Brodsko-posavske,
Požeško-slavonske i Virovitičko-podravske županije.

Odsjek u Područnoj jedinici Osijek ima
samostalnog izvr­šitelja u Novoj Gradiški i samostalnog izvršitelja u
Slavonskom Brodu.

7.3.3. Odsjek stručno-pedagoškog nadzora -
Područna jedinica Rijeka, radi obavljanja poslova iz djelokruga odsjeka na
području Primorsko-goranske, Istarske i Ličko-senjske županije.

Odsjek u Područnoj jedinici Rijeka ima
samostalnog izvr­šitelja u Puli.

7.3.4. Odsjek stručno-pedagoškog nadzora -
Područna jedinica Split, radi obavljanja poslova iz djelokruga odsjeka na
području Splitsko-dalmatinske i Dubrovačko-neretvanske županije.

Odsjek u Područnoj jedinici Split ima
samostalnog izvršitelja u Dubrovniku i dva samostalna izvršitelja u Zadru.

Odsjeci u pravilu obavljaju poslove na
područjima za koja su ustrojeni, a prema nalogu ministra mogu obavljati poslove
i na drugim područjima.

7.4. Odjel za strukovno i umjetničko
školstvo

Članak 30.

Odjel obavlja poslove vezane uz
utvrđivanje nastavnih planova i programa, uz udžbenike i nastavnu opremu,
praćenje i polaganje stručnih ispita, rješavanje pojedinačnih zahtjeva za
napredovanje, obavlja poslove stručnog usavršavanja, uvida i nadzora u
strukovnim školama i učeničkim domovima, te vodi poslove vezane uz nastavne
planove i programe, stručno usavršavanje, te nadzor u području obrazovanja
odraslih, surađuje sa školama i županijskim uredima u vezi sa svojim
djelokrugom, obavještava, priprema stručna mišljenja i rješava neupravne
predmete iz svog djelokruga rada.

8. Odjel za
Šport i tehniČku kulturu

Članak
31.

Odjel
za šport i tehničku kulturu prati stanje, razvoj i unapređivanje športa i
tehničke kulture, osigurava provedbu zakona i drugih propisa, priprema i
izrađuje prijedloge zakona i drugih propisa iz područja športa i tehničke
kulture, priprema stručne podloge iz područja športa i tehničke kulture za
izradu nacrta zakona i drugih propisa, rješava u upravnim stvarima, obavlja
upravne poslove, izdaje isprave iz područja športa i tehničke kulture, provodi
inspekcijski nadzor, organizira i provodi stručni nad­zor, izrađuje analize,
elaborate i informacije iz područja športa i tehničke kulture, državnim
tijelima predlaže poduzimanje mjera, izrađuje stručne podloge i materijale za
postupke odlučivanja u državnim tijelima, surađuje, koordinira i pruža pomoć
jedinicama lokalne samouprave, organizira i provodi međunarodnu suradnju u
području športa, prati provođenje i ostvarivanje međunarodne suradnje u
području športa nevladinih športskih asocijacija, valorizira programe i nadzire
realizaciju sredstava iz državnog proračuna javnih potreba na području športa i
tehničke kulture, vodi propisane očevidnike, te obavlja i druge poslove po
nalogu ministra.

III. UPRAVLJANJE

Članak
32.

Ministar
predstavlja Ministarstvo i upravlja njegovim radom.

Zamjenik
ministra zamjenjuje ministra u slučaju njegova izbivanja ili spriječenosti, te
obavlja druge poslove koje mu povjeri ministar.

Radom
Tajništva Ministarstva upravlja tajnik Ministarstva.

Radom
upravnih organizacija u sastavu Ministarstva uprav­ljaju pomoćnici ministra.

Radom
Kabineta ministra upravlja tajnik Kabineta.

Radom
odjela upravljaju načelnici odjela.

Radom
odsjeka upravljaju voditelji odsjeka.

Radom
područnih jedinica upravljaju čelnici ustrojstvenih jedinica izvan sjedišta
ministarstva, tj. voditelji odsjeka područnih jedinica.

Članak
33.

Zamjenik
ministra odgovoran je za svoj rad ministru i Vladi Republike Hrvatske.

Tajnik
Ministarstva odgovoran je za svoj rad ministru.

Pomoćnici
ministra odgovorni su za svoj rad ministru.

Tajnik
Kabineta odgovoran je za svoj rad ministru, odnosno zamjeniku ministra. Načelnici
odjela u sastavu uprava i Zavoda za unapređivanje školstva odgovorni su za svoj
rad pomoćnicima ministra, koji upravljaju tim upravnim organizacijama i
ministru.

Voditelji
odsjeka odgovorni su načelnicima odjela u čijem su sastavu odsjeci, pomoćnicima
ministra upravnih organizacija u čijem su sastavu odjeli, te ministru.

Voditelji
odsjeka područnih jedinica Ministarstva odgovorni su za svoj rad načelniku
odjela u čijem su sastavu odsjeci, pomoćnicima ministra upravnih organizacija u
čijem su sastavu odjeli, te ministru.

Načelnik
odjela u sklopu Tajništva Ministarstva odgovoran je tajniku Ministarstva i
ministru.

Voditelj odsjeka u sklopu Odjela koji je u
Tajništvu Ministarstva odgovoran je za svoj rad načelniku odjela, tajniku
Ministarstva i ministru.

Članak 34.

Ministar ustrojava stručni kolegij kao
stručno i savjetodavno tijelo ministra.

Sastav stručnog kolegija, pitanja koja će
se raspravljati i mjesto i održavanje utvrđuje ministar.

Ostali službenici Ministarstva pozivaju se
na sjednice po potrebi.

Članak 35.

Ministarstvo surađuje s drugim tijelima
državne uprave i s pravnim osobama koje imaju javne ovlasti u vezi s
ostvarivanjem stručnih i upravnih poslova iz djelokruga Ministarstva.

Ministarstvo surađuje i sa stručnim,
znanstvenim i drugim ustanovama i institucijama radi rješavanja pojedinih
stručnih i upravnih pitanja iz djelokruga Ministarstva.

Članak 36.

Za raspravljanje o pojedinim pitanjima,
obavljanje stručnih i upravnih poslova, za utvrđivanje nacrta propisa, te
davanje mišljenja i prijedloga o značajnijim pitanjima iz djelokruga
Ministarstva, ministar može osnivati stručne savjete odnosno radne grupe.

Članovi stručnih savjeta, odnosno radnih
grupa izvan ministarstva, imenuju se uz prethodno pribavljenu suglasnost
čelnika odgovarajućeg tijela ili druge organizacije u kojoj su zaposleni.

Aktom o osnivanju utvrđuje se djelokrug i
način rada struč­nog savjeta odnosno radne skupine.

IV. OKVIRNI BROJ DRŽAVNIH SLUŽBENIKA
I NAMJEŠTENIKA

Članak 37.

Poslove iz djelokruga Ministarstva, ovisno
o vrsti, složenosti, stručnoj spremi i drugim uvjetima, obavljaju državni
službenici raspoređeni na radna mjesta službenika te namještenici raspo­ređeni
na radna mjesta namještenika, u skladu sa zakonom.

Okvirni broj državnih službenika i
namještenika potrebnih za obavljanje poslova iz djelokruga Ministarstva
utvrđuje se u tablici koja je sastavni dio ove Uredbe i ne objavljuje se u
»Narodnim novinama«.

V. PRIJELAZNE I ZAVRŠNE ODREDBE

Članak 38.

Pitanja važna za rad Ministarstva koja
nisu uređena Zakonom, Uredbom o načelima za unutarnje ustrojstvo tijela državne
uprave, te ovom Uredbom, utvrdit će se Pravilnikom o unutarnjem redu
Ministarstva, a osobito broj potrebnih državnih službenika i namještenika s
naznakom njihovih osnovnih poslova i zadaća, te stručnih uvjeta potrebnih za
njihovo obavljanje, kao i njihove ovlasti i odgovornosti.

Članak 39.

Pravilnik o unutarnjem redu Ministarstva
donijet će ministar prosvjete i športa, uz prethodnu suglasnost ministarstva
nadležnog za poslove opće uprave, u roku od 60 dana od dana stupanja na snagu
ove Uredbe.

Ministar prosvjete i športa rasporedit će
pomoćnike ministra na čelo upravnih organizacija utvrđenih ovom Uredbom.

Odlukom ministra, a vezano za potrebe
ministarstva, u Kabinetu ministra mogu se ustrojiti specifična radna i dužnosnička
mjesta.

Članak 40.

Danom stupanja na snagu ove Uredbe
prestaje važiti Uredba o unutarnjem ustrojstvu Ministarstva prosvjete i športa
(»Narodne novine«, broj 42/2000).

Članak 41.

Ova Uredba stupa na snagu danom objave u
»Narodnim novinama«.

Klasa: 023-03/01-01/35
Urbroj: 5030104-01-1
Zagreb, 26. srpnja 2001.

 Potpredsjednica
**Željka Antunović,** v. r.

Uredba, NN 70/2001-1195